钦定古今图书集成/明伦汇编/闺媛典/第132卷 > 陆妇顾氏
## 钦定古今图书集成/明伦汇编/闺媛典/第132卷 > 陆妇顾氏

按《上元县志》：顾氏，其先吴人，洪武中，以富户实京师，
居仪凤门。父仲华，赘陆某为婿，不二年夫亡。丧毕，父
母探其志，泣曰：“夫有二乎？”泪雨下，父母并泣不休，遂
不复言。居父家，极尽孝道，为鞠养孤侄。年五十二，其
居为邻火所烬，父结小屋以居之。父寻没，亲族欲迎
养焉，曰：“吾生于斯，死于斯而已。”正统间卒。